A N A Z H T E I T A I Π Υ Ξ Ι Δ Α

 Τι είναι βασικά η κρίση; Πολλοί αναζητούν απαντήσεις. Άλλοι απλώς την … υφίστανται.

 Τι την προκαλεί;

 Χρειάζεται πολλή μελέτη και έρευνα για την απάντηση.

 Απορία: Περνούν απ’ αυτήν όλοι;

 Ερωτήματα που απασχολούν τον καθένα.

Τα στοιχεία;

 α. Ψυχολογικά.

 β. Πνευματικά.

 γ. Οικονομικά.

 δ. Θέματα εγωισμού κυρίως.

Βρισκόμαστε σ’ ένα σταυροδρόμι λοιπόν. Πολλοί δρόμοι ανοίγονται μπροστά μας. Παρατηρούνται, εν τω μεταξύ,

 α. σωματικές αλλαγές,

 β. ρυτίδες,

 γ. απώλεια μαλλιών,

 δ. χαλάρωση του σώματος,

 ε. συγκρούσεις,

 στ. αμφιβολίες,

 ζ, αμφιταλαντεύσεις,

 η. έλλειψη θεμελίου.

Είναι μια κρίση ως προς την αξιολόγηση της ζωής.

Πώς την βλέπουμε λοιπόν; Να κυλά; Και να … φεύγει;

Ερωτήματα πύρινα. Για

 α. την ταυτότητά μας,

 β. τον προορισμό μας,

 γ. τον σκοπό της ζωής.

Ποιες απαντήσεις δίνουμε; Θεωρητικά; Ή στην πράξη; Πώς νοηματίζεται λοιπόν η ζωή μας; Αλλά και ποιες οι προοπτικές μας για αύριο;

Συνειδητοποιούμε

 α. την ατομικότητά μας;

 β. τη μοναχικότητά μας;

 γ. την αδυναμία μας;

 δ. την έλλειψη νοήματος; Και προσανατολισμού; Αλλά και έρματος;

 ε. πώς, τελικά, βαδίζουμε; Στα τυφλά;

Καταστάσεις τρομακτικές. Ένα κλίμα διαρκούς απόρριψης μας περιβρέχει.

Να αισθάνεσαι μόνος. Έρημος. Μια στέππα η ζωή σου. Χωρίς να σε ελκύει κάτι. Να σε ενθουσιάζει. Τέλμα. Λοιπόν. Κι εσύ όλο και βουλιάζεις. Αναζητείς σχοινί! Για να βγεις. Μα …

Αντιμετωπίζονται διαφορετικά

 α. οι όποιοι καθημερινοί περιορισμοί.

 β. κάποια όνειρα. Με κίνδυνο να μετατραπούν σε ονειροπολήματα. Στα σύννεφα.

 γ. προσπάθεια αξιοποίησης του χαμένου χρόνου. Πώς όμως; Αφού έχει ήδη φύγει.

 δ. απώλεια στηριγμάτων. Χωρίς ερείσματα. Κι ερεισίνωτα. Στον αέρα μόνοι.

 ε. έλλειψη δύναμης. Όποιας μορφής.

 στ. συνέπειες.

Το θέμα είναι: Ποιος πληρώνει γι’ αυτές; Αναλαμβάνουμε τις ευθύνες μας; Αδιαφορούμε μήπως; Στους ώμους άλλων προσπαθούμε να τις μεταφέρουμε; Δεν είναι τίμιο όμως τούτο. Και δείχνει επιπολαιότητα.

 ζ. αξίες. Πολλά τα ερωτηματικά. Για ποιες αξίες μιλούμε; Και χρησιμοποιούμε την ίδια γλώσσα; Χωρίς (όποια) Βαβέλ;

Πώς θ’ αντικρυστούν όλα τούτα λοιπόν;

Αναζητήσεις; Σε πρώτη φάση: Πυξίδας.

Τα άλλα θ’ ακολουθήσουν.

Βήμα σταθερό. Με προσοχή. Και με διάθεση μαθητείας.

Το σκάψιμο ας ξεκινήσουμε. Μέσα μας πρώτα. Και ύστερα αλλού.

Με νηφαλιότητα. Επίγνωση. Σωστό (προ)υπολογισμό της σοβαρότητας των καταστάσεων. Και των συνθηκών της.

Για να δούμε…

Τι θα βρούμε άραγε;

Κάρβουνα μήπως;

 + ο π.Γ.